GPSC วิ่งต่อ 2% หลังประกาศลงทุนรง.แบตเตอรี่จีน สร้างรายได้เพิ่ม
GPSC วิ่งต่อ 2% หลังประกาศลงทุนรง.แบตเตอรี่จีน สร้างรายได้เพิ่ม ล่าสุดอยู่ที่ 82.25 บาท บวก 1.75 บาท หรือ 2.17% มูลค่าซื้อขาย 692.85 ล้านบาท
GPSC วิ่งต่อ 2% หลังประกาศลงทุนรง.แบตเตอรี่จีน สร้างรายได้เพิ่ม ล่าสุดอยู่ที่ 82.25 บาท บวก 1.75 บาท หรือ 2.17% มูลค่าซื้อขาย 692.85 ล้านบาท
10 ก.พ. 2564

ผู้สื่อข่าวรายงานว่า ราคาหุ้น บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ล่าสุด ณ เวลา 10.20 น. อยู่ที่ 82.25 บาท บวก 1.75 บาท หรือ 2.17% สูงสุดที 83 บาท ต่ำสุดที่ 82 บาท ด้วยมูลค่าซื้อขาย 692.85 ล้านบาท

ทั้งนี้ ราคาหุ้น GPSC ปรับตัวขึ้น หลังเช้าวันนี้ (10 ก.พ.) แจ้งว่า ที่ประชุมคณะกรรมการบริษัทอนุมัติให้บริษัทเข้าลงทุนโดยการเพิ่มทุนในบริษัท Anhui Axxiva New Energy Technology Co.,Ltd. (AXXIVA) สาธารณรัฐประชาชนจีน ซึ่งประกอบธุรกิจโรงงานผลิตแบตเตอรี่ กำลังการผลิต 1 GWh ต่อปี โดยใช้เทคโนโลยีจาก 24M Technologies Inc. ผ่านบริษัทย่อยที่จัดตั้งขึ้นใหม่ โดยมีมูลค่าประมาณ 500 ล้านบาท คิดเป็นการลงทุนในสัดส่วนประมาณ 11.1% ของทุนทั้งหมดของ AXXIVA ภายหลังจากการเพิ่มทุน
โดยบริษัทได้เข้าทำสัญญาเพิ่มทุนกับ AXXIVA แล้วเสร็จเมื่อวันที่ 8 ก.พ.64 โดยบริษัทอยู่ระหว่างการดำเนินการจัดตั้งบริษัทย่อยเพื่อเข้าลงทุนและคาดว่าจะดำเนินการเพิ่มทุนแล้วเสร็จภายในไตรมาส 1/64 ซึ่งเป็นไปตามแผนกลยุทธ์การเติบโตของบริษัทเพื่อต่อยอดเทคโนโลยีและเป็นฐานในการสร้างรายได้จากธุรกิจในรูปแบบใหม่ที่เป็น New S-Curve รองรับการเปลี่ยนแปลงของธุรกิจพลังงานและธุรกิจไฟฟ้าในอนาคต